
Oktavija 


Aušra klajoklių žvaigždynų voras 
Išginti baigia, ir saulė tuojau 

Visiems grąžins spindulingais plaukais 
Skaistį dienos. 

Varguole tu, prislėgta negandų, 
Pradėki raudas, kaip įpratus esi. 
Vaitok karčiau užu jūros tulžius, 
Gailiau vaitok už lakštingalą tu, 
Lemtis tava juk sunkesnė už jų. 
Apraudu, motina, nuolat tave, 

Pirmoji mano vargų priežastie! 
Graudžius verksmus išklausyki dukters, 
Jei vėlės geba suvokti raudas. 

O kad Klota gyvasties man gijas 
Senatvės jau nukamuota ranka 
Nutraukus būtų anksčiau, nei tavas 
Žaizdas išvydau ir srūvant kraujus! 
O diena, sielvarto tu kupina! 

Juk nuo tada tamsuma man mieliau 


Užu šviesas. 

Kentėjau pamotės niršto žodžius, 
Jos širdį priešišką, rūstį akių, 

Tai ji, Erinija, nešė deglus 
Vestuvių tų gedulingų manų. 
Aiman, ji, tėve, pražudė tave, 
Kuriam pasaulis už marių toli 
Pakluso, tau juk britanai visi 
Lenkė pečius, 

Vadams romėnų nežinomi dar, 
Laisvi lig tol. 

Žmonos, o varge, užgriūtas klastos 
Žuvai, ir štai jau vergauja namai 


Tavi, belaisvė tavoji duktė. 
Oktavijos žindyvė 


Kiekvienas iš pradžių apstulbsta nuo žvilgaus 
Žibėjimo šių rūmų, gėrio jų trapaus, 

Paskui pamato, jog likimas, vogčiomis 
Užpuolęs, sunaikino dauggalius namus 

Ir palikuonis Klaudijaus, kurio valdžia 

Toli nutįso, Okeanas išdidus 


Pakluso, priverstas gabenti jo laivus. 

Taigi, prispaudęs jungu pirmas britanus, 
Ir išvagojęs nepažįstamas marias, 

Tarp barbarų nežuvęs ir smarkių audrų 
Nepaskandintas mirė spąstuose žmonos. 
Netrukus ir ją pačią užmušė sūnus, 
Nuodais ir brolį pragaišinęs, o sesuo 
(Jinai jam ir žmona) štai gedi, priversta 
Nuo vyro kraugerio slapstyti vis raudas. 
Jo vengia, dega neapykanta didžia, 
Liepsnoja nirtuliu siaubingu kaip ir jis. 
Tokių kankynių mano meilė jai, deja, 
Paguosti neįstengia, sielvartas baisus 
Patarimus nušluoja, įkarštis taurus 


Vis veržias ne iš proto, iš šiurpių vargų. 


Ak, baimė kužda man: nutiks kažkas klaikaus, 


O kad neleistų to aukštų dievų valia! 
Oktavija 


Fortūnai mano jokia neprilygs 


Nelaba dalia. 


60 


65 


70 


Tad bent tavus pakartosiu verksmus, 
Elektra. Niekas juk nedraudė tau 
Dėl tėvo raudor, 

Atkeršijo brolis jo žmogžudžiams, 
Tavosios meilės nuo priešų piktų 
Paslėptas gerai. 

Žiauraus likimo pagrobtų tėvų 
Bijau gedėti, kaip tiktų dabar, 

Ir brolio žūtį apverkti baugu. 

Jis buvo man vienutėlė viltis, 
Paguoda mano tebuvo trumpa. 
Šešėlis vardo garsaus tik likau, 


Teskirta lieti vien ašaras man. 
Kindyvė 
Augintinės liūdnas balsas ausis 


Užgavo ką tik. Senatve rambi, 


Kodėl pagreitint žingsnius man delsi? 

Oktavija 


Paverk, žindyve, kartu su manim, 


Bičiule mano skausmų ir kančių! 
Kindyvė 


Kokia diena pabaigti ateis 


Tavosios gėlos? 

Oktavija 

Nusiųs pas Stigę mane ta diena. 
Kindyvė 

Tebus žosmė ši tuščiai ištarta! 
Oktavija 


Nelaimės kurčios tavosioms maldoms, 


Jas valdo lemtis. 


85 

Zindyvė 


Dievai malonūs tikrai dovanos 
Geresnių laikų, tik vyrą maldyk, 


Tik stenkis būti meili, nuolanki. 
Oktavija 


Greičiau įveiksiu nuožmiuosius liūtus, 
Tigrus žiauruolius, 

Nei rūsčią širdį tirono nuožmaus. 
Nekenčia kilmingų jis padermių, 
Dievus ir žmones sutrypia purvuos. 
Pavergti negeba laimės didžios, 

Kurią sukūrė gimdytoja jam 
Niekšingais darbais. Nors ši dovana — 
Aukščiausia mūsų valstybės galia — 
Didi nedėkingajam gėda vien, 

Nors atsimokėjo jai mirtimi, 

Vis tiek žmogžudės juk vardą turės 


Ta moteris amžiams bėgant ilgiems. 

Zindyvė 


Stabdyk įšėlusios sielos žodžius, 


oga = Galvotrūkčiais plaukti neleiski jiems! 
Oktavija 


zoo Ner ir ramiai man kenčiant, negalės kitaip 
Nelaimės mano baigtis, tik liūdna mirtim. 
Kai žuvo motė, tėvas mirė spąstuose, 
Užgeso brolis, liko niūrūs vien vargai: 
Gėla užgriuvo, vyro neapkenčiama 

105 | Vergiūkštės vergė aš, šviesa man nemiela. 
Mirties nebebijau, nerimstu tik, kad jos 
Neterštų primesta baisinga man kaltė. 
Mielai numirčiau, nes už myrį daug sunkiau 
Akis vienvaldžio išdidžias, šiurpias, žiaudrias 

110 Regėti ir bučiuoti priešą bijant, nes 
Dėl brolio skausmas draudžia man paklusti jam. 
Gyvybę atėmė ir pasigrobęs jo 


Galias sau niekšas džiūgauja valdydamas. 

Šešėlis brolio liūdnas lanko nuolatos, 
Kada ramybė kūnui leidžia pailsėt, 

Kada atpalaiduoja sąnarius rimtis, 
Prispaudžia miegas verksmo nudrengtas akis, 
Regiu: tai pasičiupęs rūkstančius deglus, 
Juos kiša žmogžudžiui į burną ar akis, 
Tai bėga išsigandęs mano kambarin, 

O tas jį vejasi, apglėbiu brolį aš, 

Tada jis kerta kardu tiesiai per abu. 
Drebu, pašoku, baimė išveja miegus, 
Grąžina ašaras ir siaubą vargšei man. 

Be to, yra dar sugulovė išdidi 

Ir pavogta iš mūs namų didybe spindinti. 
Dėl jos sūnus išplukdė motiną laivu 

Į Stigę. Tam suirus, liko ji gyva, 

Tada pakėlė kardą jis, žiauresnis už bangas. 
Ar man po to išlikti dar yra vilties? 
Varžovė taiko mano vieton ir pykčiu 
Liepsnoja, tad iš vyro jo žmonos galvos, 
Algos už ištvirkimą, prašo įžūliai. 

Ateiki iš šešėlių krašto ir padėk, 

O tėve, dukteriai, arba atverk gelmes, 


Suplėšęs žemę, pulsiu pragarmėn stačiai! 

Kindyvė 


Tu veltui tėvo vėlės šauktis čia bandai, 
Vargšele, veltui, nes, deja, vaikai visai 
Nerūpi juk šešėliams, juolab kad sūnaus 
140" Nepagerbė dar gyvas taip, kaip svetimo, 
Ir dukterėčią guolin atvedė žmonos. 
Apverktinų jungtuvių nuodėmė baisi 
Pradėjo vorą nelabų darbų: klastų, 
Žudynių, kraujo troškulio, valdžios aistrų. 
145 | Vestuvėms uošvio — žentas būsimas auka, 
Kad neiškiltų, jei laimingai ves tave. 
Baisi piktadarybė! Žmonai dovana — 
Silanas — gimto židinio dievus krauju 
Apšlakstė apšmeižtas, nekaltas būdamas. 
IS0 Į rūmus, užkariautus klastomis, melu, 
Atėjo priešas. Ir valdovo žentu tuoj, 
Ir sūnumi patapo vyras prigimties 
Piktos. Vestuvių deglą motinos ranka 
Jam uždegė, tekėti privertė tave. 
155  Pavykus užmačioms, net brautis prie valdžios 


Pasaulio viso drįso įžūliai jinai. 


Kas apsakys niekšingas pinkles ir klastas, 
Viltis tos moters, karalienės padėties 
Nusikaltimų laiptais siekt panorusios?! 

160 "Tauri Ištikimybė spruko iš namų, 
Erinija užgrobė rūmus tuoj tuščius 
Ir suteršė šventuosius židinio dievus 
Ugnim nuo Stigės, šėldama gimties dėsnius 
Suplėšė, dorą sutrypė. Žiauri žmona 

165 = Nuodų sumaišė vyrui, krito ir pati 
Paskui nuo niekšiško sūnaus. Ir tu, berniuk, 
Be žado jau guli, apverkiamas visų. 
O nelaimingas šviesuly šalies, namų 
Valdovo atrama, teliko pelenai, 

170" Britanikai, šešėli liūdnas, net pati 
Žiaurioji pamotė pravirko, kai lauže 
Liepsnojo tavo kūnas, gviešėsi ugnis 


Jau veido, į sparnuoto dievo panašaus. 
Oktavija 


Težudo ir mane, nes aš užmušiu jį! 

Zindyvė 

Tokios didžios jėgos tau nedavė gimtis. 
Oktavija 

Jų skausmas, pyktis, liūdesys, nelaimės duos. 
Zindyvė 

Verčiau nuolankumu nuožmuolį nugalėk. 
Oktavija 

Kad brolį pragaišintą sugrąžintų man? 
Zindyvė 


Kad liktumei gyva, kad griūvančius namus 


Ir giminę paremtum atžala sava. 

Oktavija 


Valdovo rūmai laukia atžalos kitos, 


Mane jau šaukia brolio kruvina lemtis. 
Žindyvė 

Piliečių pagarba lai stiprins dvasią tau. 
Oktavija 

Paguodžia ji, tačiau nemažina vargų. 
Kindyvė 

Tauta galinga. 

Oktavija 


Bet valdovas lenkia ją. 


Kindyvė 
Jis žmoną gerbs. 
Oktavija 
Bet sugulovė draudžia tai. 
Zindyvė 
Visi nekenčia jos. 
Oktavija 
Bet vyrui ji brangi. 
Zindyvė 
Dar ne žmona ji. 
Oktavija 


Bus ir pagimdys vaikų. 

Kindyvė 


Jaunystės karštis šėlsta smarkiai iš pradžių, 
Paskui lengvai atvėsta, mitęs neilgai 
Aistra gėdinga lyg blausios ugnies liepsna. 
Tyros žmonos išlieka meilė amžinai. 

Ana, seniau išdrįsus tavo guolį teršt, 
Valdovo širdį vergė valdžiusi ilgai, 


Jau dreba. 

Oktavija 

Bijo numylėtinės naujos. 

Kindyvė 

Ji nusižeminusi lieja praeities 
Prisiminimų srautą, baimę rodantį. 
Ir šitą lengvabūdis, apgaulus apleis 


Sparnuotas Kupidonas, nors graži labai, 


Nors giriasi galia, ji džiaugsis neilgai. 

Kentėjo pati karalienė dievų 
Skausmus panašius, 

Kai vyras, didingas valdovas dangaus 
Ir tėvas dievybių vis mainės visaip: 
Tai vertėsi gulbinu, baltu paukščiu, 
Tai jaučiu raguotu Sidono mieste, 
Kitur auksiniu jis prapliupo lietum. 
Bet spindi juk Ledos vaikai žvaigždėmis 
Ir Bakchas Olimpe gyvena ramiai, 
Alkidas susituokė ten su Hebe, 
Nebijo Junonos rūstybės jisai, 

Jos priešas kadaise, o žentas dabar. 
Protingai pasielgė dievo žmona, 
Užgniaužusi skausmą, romi, nuolaidi 
Pasiekė, kad valdo dabar ji viena 
Griausmingąjį vyrą, dėl guolio rami. 
Jupiteris niekad iš menių aukštų 
Netraukia, pavidalą ėmęs žmogaus. 
Tu - žemėje mūsų antra Junona, 
Augusto sesuo ir Augusto žmona. 


Skaudas įveik! 

Oktavija 


Greičiau jau marios susijungs su šviesuliais, 
Ugnis su vandeniu, su pragaru — dangus, 
Tamsybės su šviesa, diena su naktimi, 

Nei siela su niekšingo vyro mintimis 

Mana sutaps, nes brolio nepamiršiu aš. 

O kad į galvą šio baisūno taip klaikaus 
Liepsnotas žaibas trenktų, siųstas iš aukštai 
Dangaus tvarkovo, purtančio žemes griausmais 
Ir gąsdinančio žmones ugnimi šventa 

Arba naujais ženklais! Štai matėm erdvėse 
Karčius kometos drykstant švytinčiu deglu 
Tenai, kur slenka vežimu lėtai kasnakt 
Jaučiaganis, šiaurinės stingdomas žvaigždės. 
Padanges suteršė kvėpavimas nuožmaus 
Valstybės vado, jos grasina padermėms 

Jo valdomoms naujais baisiais vargais. 

Ne toks šiurpus Tifonas buvo, kitados 
Gimdytas Žemės be Jupiterio aistros, 

Kaip maras šis, dausų jis priešas ir žmonių: 
Dievus išgujo iš šventyklų, piliečius 


Išvarė iš tėvynės, motinos krauju 

Gardžiavosi, gyvybę broliui išplėšė 

Ir vis dar regi šviesą, džiaugiasi kenksmais! 
Aukščiausias tėve, kam gi veltui, be tvarkos 
Vis laidai ietis tu karališka ranka? 

Kodėl kaltųjų nepasieki dešine? 

O kad nuplautų nusikaltimus bausme 
Neronas prielipas, Domicijaus sūnus, 
Tironas žemės! Slegia jungu ją šlykščiu, 


Augusto vardą teršia ydų tūkstančiais. 
Kindyvė 


Nevertas tavo guolio, sutinku, jisai, 

Bet lemčiai būk klusni, likimui nusilenk, 
Meldžiu, nekurstyk vyro įniršio smarkaus. 
Galbūt atkeršys dievas jam koks nors, 


Išauš ir mums dar kada nors linksma diena. 
Oktavija 


Dievų rūstybė slegia mūs namus seniai, 
Pirmiausia juk užgriuvo Venera piktai 


Gimdytojos manos beprotišku šėlsmu, 

Kai ji tekėjo, ištekėjus būdama, 

Vaikus pamiršus, vyrą, teisės taisykles. 
Gyvatėm susijuosus, palaidais plaukais 
Erinija kerštuolė palydėjo ją, 

Vestuvių deglą užgesinusi krauju. 
Rūstybė įžiebė tuoj žudymo aistras 
Valdovo širdyje, ir krito motina, 
Aiman, pasmerkusi vien gedului mane, 
Ir vyrą dar nusitempė į požemius, 


Ir sūnų, rūmus griūvančius išduodama. 
Kindyvė 

Nustoki virkauti, graudingai neraudok, 
Gimdytojos vėlės ramybės nebedrumsk, 


Už beprotystę sunkią bausmę gavo ji. 


Jiedvi išeina 


Pirmasis choras 


Koks gandas ką tik pasiekė ausis? 
O kad netektų tikėti mums juo! 

275 "Kad vos pasklidęs išnyktų bemat! 
Tegu nežengia naujoji žmona 
Į menę aukštą, telieka namie 
Duktė čia Klaudijaus, prie aukurų! 
Tegul pagimdo ji laidą taikos, 

280 Tegul pasaulis juo džiaugsis ramus, 
Garbingą vardą tesaugos Roma! 
Likimui lėmus ji — brolio žmona, 
Didi Junona, 

Augusto sesė, jo guolio dalis. 

285 Kodėl iš tėvo pilies tremiama? 

Kas jai dabar iš dorybės šventos? 
286a Iš tėvo danguos? 

Kokia nauda iš skaistybės drovios? 

Mes patys, žmonės, po vado mirties 

Pamiršom jį, o jo dukterį štai 


290 Išduodam, baimės skaudžios patarti. 

Senovės vyrų narsa kitados 
Tikrai klestėjo, romėnų tauta 

Iš Marso kraujo iškilo tikrai, 
Išvijo ji išdidžius karalius 

Iš miesto lauk, 

Už tavo gyvastį keršijo ji, 
Mergaite, tėvo staiga nudurta, 
Kad vergės jungo netektų tau vilkt, 
Kad tik laimėję nedžiūgautų tie 
Baisingi geismai. 

Didžiulis karas lydėjo tavas 
Kančias, gyventi pabaigus pati, 
Dukra Lukrecijaus, 

Išgėdintoji tirono žiauraus. 

O su Tarkvinijum bausmę žmona 
Patyrė Tulija, ratais dūkiais 

Per tėvo kūną važiavus niršiai 

Ir draudus palaikus degint lauže 
Duktė nedora. 

Regėjo mūsų laikai tokį pat 
Siaubingą darbą 

Sūnaus: Tirėnų bangosna laivu 


Valdovas motę, apgautą klasta, 

Paleido plaukti. 

Jūreiviai uostą paliko skubiai — 
Taip įsakyta. 

Kapoja irklai aidingas marias, 
Tolyn į jūrą daili eldija 

Nuslysta. Pradeda irti staiga, 
Kėtojasi sijos, plūsta vanduo, 
Šauksmai pasiekia aukštąsias žvaigždes, 
Skardena moterų graudžio rauda, 
Aplinkui šėlsta žiauri giltinė, 

Visi išvengti jos ieško kelių: 

Vieni ant buvusio laivo lentų 
Nuogi pakibę prarėžia bangas, 
Kiti, nutarę pasiekti krantus, 
Nuplaukia, daug ką praryja gelmė. 
Drabužį plėšia skersai Augusta 

Ir raunasi plaukus, 

Jos skaistūs skruostai nuo verksmo šlapi. 
Kada neliko menkiausios vilties, 
Įnirtus ir palaužta nesėkmių 
Sušunka: „Šitaip dėkoji, sūnau, 


Už tokią didelę dovaną man? 


335 Šis luotas mano pelnytas tikrai, 
Nes šitai šviesai tave pagimdžiau, 
Nes valdžią tau kaip beprotė daviau 
Ir Cezario vardą. 

Ateik nuo požemio upių tamsių, 

340 Manasis vyre, gardžiuokis bausme, 
Juk aš kalta ir dėl tavo mirties, 

Ir žūtį tavo sūneliui ruošiau. 
Esu verta, kad pasiekčiau tave 
Nepalaidota aš, 

345 Užvirtus marių rūstingoms vilnims... 
Į veidą smogia banga ir žodžius 
Užgniaužia, jūron panyra ir vėl 
Iškyla jinai. 

Iš baimės vandenį stumia delnais, 

350 Didžiai nuvargus nustoja galop. 
Dar liko, mirčiai nesitikint to, 
Ištikimybės tylios širdyse: 

Tarnai, nors patys netekę jėgų, 
Pagalbą ryžtas valdovei suteikt, 
355 Iš lėto, sunkiai beplaukiančią jie 


Balsu padrąsina, tiesia rankas. 

Gilužės marių išvengei žiaurių, 

23572 "Tačiau kas iš to? 

Nuo kalavijo tu žūsi sūnaus! 
Niekšybe tokia vargu patikės 

260" Neartūs ainiai beribių laikų. 

Jis šėlsta: bangos nepaėmė jos, 
Gyva dar motė! 

Baisusis išgama rezga toliau 
Siaubingo darbo nedoras mintis 

365 | Ir veržias, skuba žudynių keliu: 
Pasiunčia tarną, šis vykdo tiksliai 
Kas liepta, kardą valdovės širdin 
Įsmeigia. Budelį meldžia jinai, 
Prašo belaimė, 

370 Kad smogtų ginklu į įsčias tiesiog: 
„Štai Čia, štai šičia, — suklykia ji, - durk, 
Čionai nešiotas pabaisa žvėris.“ 
Gaili, skardinga užgožė žodžius 
Dejonė paskiausia, 

375 | Ir sielą niūrią išstūmė galop 


Per žiaurią žaizdą. 

Seneka 


Ar tu, Fortūna visagale, apgauliu 

Šypsniu mane, patenkintą sava dalia, 

Viliojusi, iškėlei taip aukštai vien tam, 

Kad griūčiau kuo smarkiau, patyręs tiek baisos? 
Geriau man buvo nuo pavydo taip toli, 

Ramiai glūdėti ten, tarp Korsikos uolų, 

Kur siela nepriklausoma, visai laisva 

Gyveno vien tik mąstymo tauriais džiaugsmais. 
Smagu stebėti buvo dangų, už kurį 

Didesnio nieko motina gamta lig šiol 

Dar nepagimdė, darinį sukūrusi 

Beribį. Saulės aš kelius, nakties kaitas 

Sekiau, takus mėnulio spiečiuose žvaigždžių, 
Gėrėjausi aitero spindinčiu grožiu, 

Kuris ssnėdamas artėja vis labiau 

Prie aklo chaoso, kuomet išauš diena 

Visatai paskutinė, kai dangus užgrius 

Nedorą giminę žmonių. Atgimęs vėl, 

Geresnis tapęs, vėl kurs tokią, kaip visus 


Skliautus Saturnui valdant buvo kitados. 

Tuomet Teisingąją Mergelę tuoj dangus, 
Drauge su ja Ištikimybę atsiuntė 
Valdyti žemėj romią giminę žmonių. 

400" Nei karo, nei trimitų aidesių baugių, 
Nei ginklų nepažino, miestų jie savų 
Galingom sienom nejuosė, laisvais keliais 
Keliavo ir naudojosi bendru labu. 
Laiminga motina žemelė iš dosnios 

405 | Sterblės ją gerbiantiems augintiniams džiugiai 
Gėrybes pylė nuolat. Bet kita karta 
Kietesnė pasirodė, o trečia gudriai 
Naujų menų pramanė, nors jinai dora 
Dar buvo, bet jau nerami: išdrįso ji 

410" Smarkiuosius persekioti žvėris ir tinklu 
Ištraukti slypinčias sietuvoje žuvis, 
Raizgais paukščius pagauti <...> 
Paspęsti kilpas, jaučius jungan pakinkyt, 
Vagoti arklu žemę, neliestą lig tol. 

415 "Todėl įskaudinta visus vaisius jinai 


Tuoj paslėpė giliai savam šventam glėby. 


* Eilutės pabaiga neišlikusi. 

420 


425 


430 


435 


O kitas amžius, dar prastesnis, jau gelmes 
Gimdytojos pasiekė, geležį jose 

Ir auksą kasė, greitai ietį į rankas 

Pačiupęs pažymėjo sienas ir ribas 

Šalių, miestus kitokius statė ir savus 
Kraštus apgynęs, puolė grobti svetimų. 
Žvaigždžių Mergelė, puošmena dangaus didi, 
Paniekinta apleido žemę nedorų 

Žmonių, kurie susitepė rankas krauju. 
Visur kerojo karo aistros, troškulys 
Žėruolio aukso, malonumų pomėgis, 

Tasai vilioklis maras, sėmęsis jėgų 

Iš paklydimo, jau šaknis suleidusio. 

Visų laikų bjauriausių ydų rinkinys 

Užliejo mus, gyvename sunkiu metu, 
Kada niekšybė valdo. Nedoros šėla, 
Gėdingos meilės geismas viešpatauja čia, 

Ir malonumų pomėgis godžia ranka 
Turtus tik glemžia, kad paleistų vėjais tuoj. 
Bet štai Neronas eina sverdinčiu žingsniu. 


Nuožmus jo veidas. Ką sumanė? Man šiurpu. 

Neronas 


Čionai atnešti Plauto galvą įsakau. 


Nukirsdinti ir Sulą, vykdyti skubiai. 
Prefektas 

Nedelsiu. Pas karius žygiuosiu tučtuojau. 
Seneka 

Netinka spręsti taip ūmiai dėl artimų. 
Neronas 

Tiktai nebijant galima teisingam būt. 
Seneka 


Nuo baimės atlaidumas geras vaistas juk. 

Neronas 


Bedvasis priešo kūnas — vado puošmena. 
Seneka 

Tėvynės Tėvui saugot piliečius - garbiau. 
Neronas 


Švelnaus senuko pamokos - tiktai vaikams. 
Seneka 
Karštam jaunuoliui verkiant reikia jų. 


Neronas 


Esu subrendęs, pats patarti sau galiu. 
Seneka 


Dievai pritarti turi poelgiams taviems. 


Neronas 


Kvailystė, nedrebu, aš pats kuriu dievus. 


Seneka 


450" Drebėti reikia tiek, kiek galios tu turi. 


Neronas 


Nedraudžia nieko man manoji Fortūna. 
Seneka 

Ji lengvabūdė, netikėki jos globa. 

Neronas 

Tiktai menki nebando, kiek gi leista jiems. 
Seneka 


Ne tai, kas leista, bet kas dera, — štai šlovė. 

Neronas 
455 | Minia sumindys silpną. 
Seneka 
Jei nekęs — užpuls. 
Neronas 
Kardai apgins. 
Seneka 
Žmonių pasitikėjimas — geriau. 
Neronas 


Bijoti turi Cezario. 
Seneka 


Verčiau — mylėt. 


460 


Neronas 


Bet reikia baimės. 


Seneka 


Prievarta visad sunku. 


Neronas 


Paklus įsakymams. 


Seneka 


Teisingi tebūnie! 


Neronas 


Aš sprendžiu. 


Seneka 


Pritarimas vykdo sprendimus. 

Neronas 


Pakeltas ginklas vykdys. 
Seneka 
Šito lai nebus! 


Neronas 


Ar man nekeršijant palaukti, kol staiga 
Nudobs užpuolę priešai, kraujo trokštantys? 
Tremty dar nepalūžo Plautas nei Sula, 

465 " Tolybėn išvežti, jų nirštas atkaklus 
Piktas rankas ginkluoja mano pražūčiai, 
Nes daugelis dar tebegerbia juos Mieste, 
O pagarba vis kursto tremtinių viltis. 
Tegul neliks jų, man labai įtartinų. 

470" Žmona nekenčiama lai irgi žus 


Kaip brolis! Lai sugriūva visa, kas didu! 

480 


485 


490 


Seneka 


Gražu, pralenkus garbingiausius ir žymius, 
Tėvyne rūpintis, gailėtis parblokštų 

Ir nežudyti, neskubėti degt pykčiu, 
Ramybę duoti žemei, taiką - mūs laikams. 
Štai čia dorybė, šičia kelias į žvaigždes. 
Augustas, mūs Tėvynės Tėvas, juk dėl to 
Pasiekė dangų, štai, jam smilksta aukurai. 
Ilgai jį blaškė įnoringa Fortūna, 
Sausumoje ir jūroj siautėjo karai, 

Kol savo tėvo priešus nuveikė galop. 

O tau nusilenkė be kraujo juk jinai, 
Vadžias valstybės įteikė gana lengvai, 
Pajungė ir žemes, ir jūras tau bemat. 
Pavydas atsitraukė, įveiktas šventos 
Vienybės, nes senatas, raiteliai visi 

Sutiko. Liaudies ir senatorių valia 

Genčių teisėjas ir taikos kūrėjas tu, 

Valdai pasaulį tartum dieviška dvasia. 
Tėvynės Tėvo vardą saugok, to Roma 


Norėtų, tau ji skiria savo piliečius. 


Neronas 


Dievai taip davė, kad vergauja man pati 
Roma, bijodamas manęs senatas vis 
Nors ir nenoromis maldauja nuolankiai. 
495 Valdovo ir valstybės priešus, dėl kilmės 
Išpuikusius, tausoti kvaila iš tiesų, 
Kai liepti mirti galima vienu žodžiu 
Įsakius. Brutas stvėrė ginklą į rankas, 
Nužudė gelbėtoją nuo baisios žūties, 
soo Ir Cezaris, kare neįveiktas, gentis 
Sutramdęs tolimas, Jupiteriui pačiam 
Prilygęs aukštomis šlovės pakopomis, 
Parkrito, pakirstas piliečių niekšiškų. 
Roma žaizdora skendo kraujo klanuose. 
sos  Patsai Augustas, dangų pelnęs šaunumu, 
Išžudė daug didikų, senių ir jaunų, 
Pasaulyje pasklidusių, nuo židinių 
Savų pabėgusių, nes trys vadai tuomet 
Įtraukė juos į karčius sąrašus mirties. 
sio | Į galvas, išstatytas rostruose, liūdnai 
Senatoriai žiūrėjo: drausta apraudot 


Jiems saviškius, paplūdus srutoms Forume, 

530 


Kai pūliai žliaugė juostančiais aukų veidais. 
Čia dar ne galas: kraujas liejosi toliau, 

Ilgai plėšrūnus žvėris, kraugerius paukščius 
Filipai šėrė, į Sicilijos marias 

Laivynai grimzdo su kariuomenės būriais, 
Ir krito vyrai brolžudiškame kare. 

Drebėjo žemė nuo didžių vadų jėgos, 

Jų vienas įveiktas pasuko Nilo link 

Laivus pasprukusius, netrukus žuvo pats, 
Ir vėl romėnų vado kraują neskaisti 

Egipto žemė gėrė, vėlę glaudė vėl. 

Tenai palaidoti užtrukę taip ilgai 
Pilietiniai karai. Laimėtojas tuomet 
Atšipusį nuo kirčių kardą į makštis 

Įkišęs valdė, baime rėmėsi valdžia: 

Globojo ginklai ir ištikimi kariai. 

Sūnaus dėka jis buvo paskelbtas dievu, 
Šventyklose pradėtas garbint po mirties. 
Lauks žvaigždės ir manęs, jei aš kalaviju 
Palaušiu nuožmiai savo nedraugus visus 


Ir įpėdiniu dar sutvirtinsiu namus. 

Seneka 


Į rūmus dangišką tau atžalą atneš 
Dievams priskirto Klaudijaus garbi duktė, 


Žmona ji brolio, kaip didžioji Junona. 


Neronas 


Ar kekšės motinos duktė ištikima? 


Viena dvasia nesiejo mūsų niekados. 
Seneka 


Ištikimybė dėl jaunumo neryški, 


Kuomet drovumas paslepia aistros liepsnas. 


Neronas 


Aš pats tuščiai tuo vyliausi gana ilgai, 
Nors veido išraiška ir nelipšni širdis 


Vis rodė, kad didžiai nekenčia ji manęs. 

Tad ryžausi už nuoskaudą atkeršyti 
Ir savo guolio vertą gražumu, kilme 
Radau aš žmoną: nusileis jai Venera 


Ir karo deivė, ir Jupiterio žmona. 
Seneka 


Žmonos atsidavimas vyrui lai patiks, 
Dorumas, būdo garbingumas ir drova. 
Šie sąmonės ir sielos lobiai amžini, 


O grožį dildo kiekviena diena lėtai. 


Neronas 


Jai vienai visa, kas pagirtina, dievai 


Padovanojo, ją pagimdė man lemtis. 
Seneka 


Jei tu taip negalvosi, meilė išgaruos. 

$60 


65 


Neronas 


Žaibų valdovas sunaikinti neįstengs 
Dievaitės tosios marių, požemio, dangaus, 


Iš ten į žemę bloškia ji visagalius. 
Seneka 


Žmonių vaizduotė baisiai klysta: piešia ji 
Amorą esant dievą su sparnais, lanku 
Ginkluotą, kartais — žiauriai tvilkančiu deglu, 
Venerą ir Vulkaną laiko jo tėvais. 

O iš tiesų juk meilė -— proto paskata 

Ir įkarštis širdies. Jaunystė gimdo ją, 

Maitina ištaiga, dykystė, džiuguliai. 

Jei ją nustosi puoselėti, lepinti, 


Kaipmar sugniuš, užges, netekusi smarkos. 


Neronas 


Manau, tik meilė mūs gyvenimo verta, 
Ji teikia malonumo, niekad ji nežus: 


Dėka meilaus Amoro, žvėris laukinius 

575 


Paglostančio, vis rasis giminė žmonių. 
Tegu šis dievas man vestuvių deglą neš 
Ir ugnimi Popėją su manim sujungs. 


Seneka 


Tauta vargu ištvers šias jungtuves ramiai: 


Skaudu, be to, neleis ir padorumas jai. 


Neronas 


Kas galima visiems, man draudžiama vienam? 
Seneka 

Juk iš didžiausio tautai norisi daugiau. 
Neronas 


Patirti maga, ar jos paikas įniršis 


Nuslūgs, palaužtas mano galios ir jėgų. 


$80 


Seneka 


Verčiau piliečiams maloningai nusilenk. 


Neronas 


Tik prastą vadą valdo netvari minia. 
Seneka 


Teisėtai tūžta, neįstengus išmaldaut. 


Neronas 


Ar ji teisi taip spausdama mane? 
Seneka 


Nuožmu jos negirdėti. 

Neronas 


Versti — nevalia. 


Seneka 


Tai nusileiski pats. 


Neronas 


Kalbės, kad įveikė. 


Seneka 


Tušti bus plepalai. 


"Neronas 


Bet žmones sutepa. 


Seneka 


Bijos aukštybių. 


Neronas 


Įgelia tačiau ir joms. 
Seneka 


Šnekas užgniauš juk tėvo palankumas tau, 


Žmonos jaunystė, padorumas ir drova. 


Neronas 


Paliauki mokyti, pradėjai įkyrėt, 

Darysiu visa, ką tik peikia Seneka! 
s9o "Tautos viltis dėl įpėdinio gaišinu 

Neskelbdamas vestuvių, kai ji įsčiose 


Nešioja laidą jų, dalelę tą manęs. 


Jie išeina. Pasirodo Agripinos vėlė 

6IO 


(Udgripina 


Praplyšo žemė, aš iš požemių žengiu, 

Ranka kraujuota Stigės deglą nešdama 
Vestuvėms niekšiškoms. Popėja lai tekės 
Liepsnų šių apšviesta, o kerštas ir mana 
Gėla tuoj laidotuvių laužu jas pavers. 
Šešėlių šalyje prisimenu dažnai 

Nelabą savo galą, neatkeršyta 

Dėl jo dar iki šiol. Už savo pastangas 

Gavau aš gedulingą laivą dovanų, 

Už valdžią — naktį, kai verkiau, sudužus jam. 
Kelionės bendrus dar norėjau apraudot, 
Sūnaus nelabą darbą, laiko nedavė 
Verksmams nelabas darbas naujas ir klaikus. 
Įsmigo durklas, ir prie švento židinio 
Gyvybę sunkiai iškvėpiau žaizdota aš, 
Ištrūkusi iš jūros. Įniršio sūnaus 
Nenumalšino kraujas, siekia motinos 
Ištrinti vardą tas pasiutęs vienvaldys, 
Naikina atvaizdus, garbingus įrašus 

Visam pasaulyje, kurį atidavė 


Valdyti vaikui mano meilė vargana. 

Šešėlis vyro mano vėlę kalrąją 

Įnirtęs puola ugnimi be atvangos, 

Grasina, priekaištauja dėl sūnaus mirties 

Ir verčia kaltininką atiduoti jam. 

Nustoki, gausi jį, tik truputį palauk. 

Erinija pelnytą mirtį išgamai 

Vienvaldžiui rengia: rykštes, bėgsmą šlykštųjį, 
Bausmes, už troškulį Tantalo baisesnes, 

Sisifo vargą ir už paukštį Titijo, 

Ir ratą, Iksijono kūną sukantį. 

Nors rūmus pastatys iš marmuro, apdengs 
Juos auksu, nors stovės prie slenksčio nuolatos 
Būriai karių, nors atiduos turtus jėga 
Ištuštintas pasaulis, nors jo dešinės 
Kraujuotos partai sieks, lobius neš nuolankiai, 
Tačiau ateis diena, kai sielą atiduos 

Niekšingą jis, ištiesęs priešui sprandą, kai 
Apleistas, sugniuždytas, vienas pasiliks. 

Ak, kas iš mano vargo ir maldų karštų? 

Kur nubloškė lemtis ir įsiūtis, sūnau, 

Kad tavo nužudytos motinos didi 


Rūstybė traukiasi prieš šitokias bėdas? 

O kad kadais dar nepagimdžiusią tavęs 
Sudraskę būtų žvėrys alkani mane! 
Nenusikaltęs, nekenksmingas, mielas man 
Tu būtum žuvęs. Prisiglaudęs prie manęs 
Dangaus buveinėje ramioj tu protėvius 
Regėtumei ir tėvą, vyrus įžymius, 

Dabar jiems gėda, baisiai liūdna dėl tavęs 
Ir dėl manęs, tave čionai atvedusios. 
Kodėl gi pasislėpti požemiuos delsiu 


Aš, pamotė, žmona ir motė nelemta? 
Vėlė išnyksta 
Oktavija 


Neverkit, žmonės, juk Miestui diena 
Smagi išaušo. Bijau, kad jausmai 
Palankūs man ir jūs meilė karšta 
Valdovo pykčio nekeltų labiau, 

Kad dėl manęs neištiktų bėda. 
Širdies žaizda — ne pirmiena, esu 
Sunkesnių kentus, jei šiandien užmuš 


Mane, tai nerimas baigsis galop. 

Nereiks matyti man veido žiauraus 
655 Beširdžio vyro, 
Nereiks į vergės jungtuvių man žengt 
Nekenčiamą menę. 
Sesuo Augusto verčiau, ne žmona 
Aš būsiu, baimė kančių ir žūties 
660 "Tuomet gal aplenks. 
Varguole, vyro niekšybes baisias 
Žinai, tad ko gi tikėtis gali? 
Vestuvėms šioms išlaikyta ilgai 
Dabar tu krisi, liūdnoji auka. 
665 Tai ko į židinį tėvo dairais 
Atgal, paplūdusi ašarom tu? 
Skubėki bėgti iš rūmų šitų, 


Palik valdovo kraujuotas menes! 
Pirmasis choras 


Štai išaušo gandų jau seniai 
670 Nuspėta, pranašauta diena: 
Išvaryta apleido menes 


Duktė Klaudijaus. 


Įsitaisė Popėja tenai. 


Pagarba mūs ir skausmas vangus 
675 Nusileido iš baimės, deja. 
Kur jėga ta romėnų tautos, 
Nugalėjusi priešų vadus, 
Nusistačiusi teisės dėsnius, 
Tik vertiesiems suteikus galias 
680 Vadovauti, karu ir taika 
Tramdžiusi gentis, 
Išsivariusi jų karalius? 
Mums šmėžuoja dabar prieš akis 
Vis Popėjos šlykščios atvaizdai, 
685 = Žmonos Nerono! 
6852  Įsiaudrinę verskime juos — 
Pernelyg jau panašūs į ją — 
Ir ištempkim iš guolio garbaus, 
Nukeliavę į rūmus, deglais 


Nešini ir ginkluoti kardais! 


Pirmasis choras išeina 

Popėjos žindyvė 


Kodėl iš vyro guolio tu, augintine, 
Drebėdama pabėgai? Kurgi nerami 
Slapstytis nori? Ašarom kodėl springsti? 
Seniai melsta išaušo mums diena galop, 
Seniai geidauta: juk vestuvių apeiga 

Su Cezariu sujungė, grožio pavergtu, 
Supančiotą jį tau atidavė pati 

Didžioji Venera, Amoro motina. 

O kaip spindėjai, kaip ori tu menėje 
Atrodei! Priblokštas senatas mėklino, 

Kai smilkalų dievams aukštiesiems pasmilkei, 
Kai vyno auką pašlakstei ant židinio 

Tu, apsigobusi ugnies spalvos šydu. 

O jis šalia, lyg būt suaugęs su tavim, 
Žingsniavo išdidžiai, piliečiams džiūgaujant, 
Smagus, džiaugsmingos povyzos, šypsojosi 
Valdovas. Toks Pelėjas buvo, kai marias 
Praskyrusią Tetidę ėmė į pačias, 

Aukštiems dangaus gyventojams palaiminus 


Ir vandenų dievams pritarus iš širdies. 

Iš kur ta permaina staigi tavam veide? 


Ką reiškia blyškulys ir ašaros? Sakyk. 
Popėja 


Nakties regėjimo šiurpaus išsigandau, 
Susijaukė galva, sutrikusi lekiu, 
Tarytum išprotėjusi. Kai vakar jau 
Linksma diena užleido vietą šviesuliams 
Nakties, Nerono glėbyje aš užmigau, 
Bet baigėsi netrukus poilsis ramus: 
Išvydau susirinkusias niūras minias, 
Matronos verkė palaidais plaukais, 
Daužydamos sau krūtines, garsams 
Trimitų čaižiai aidint, o anyta... ak! 
Grėsmingai žvelgė didžio rūsčio kupina 
Ir kratė, purtė deglą kruviną piktai. 
Sekiau jai iš paskos, siaubų tų priversta. 
Staiga po kojomis didžiulė pragarmė 
Pravėrė žemę, smegdama į ją matau 
Save jungtuvių guoly sėdinčią labai 
Nuvargusią... Ten lydimą minios regiu 


Ateinant pirmą savo vyrą su sūnum. 

Krispinas skuba, siekia apkabint mane, 
Už skyriumi praleistą laiką išbučiuot... 
Baugus Neronas įsiveržia į namus, 
Negailestingai smeigia kardą jo gerklėn... 
Išblaškė didis siaubas pagaliau miegus, 
Man dantys barška, dar tebedrebu visa, 
Širdis taip daužos, žadą praradau suvis, 
Tik tu, meili, ištikima, jį grąžinai. 

Vai, kuo tamsybių vėlės graso man dabar? 


Ką reiškia vyro kraujo reginys šiurpus? 
Kindyvė 


Ką protas varsto nepailsdamas perdien, 


Tą sąmonė slaptinga atveda sapne. 


Tu ištekėjai vėl. Tai ko dabar stebies 

Aną pamačius vyrą, jungtuves anas? 

Tau dėl matronų paleistais plaukais, dėl jų 
Krūtinių daužymo delnais dar neramu? 
Taip apverkė Oktavijos skyrybas jos, 


Įvykusias prie gimto židinio dievų. 

Augustos deglas nešamas, paskui kurį 

Ėjai, didžiai garsingą vardą reiškia tau. 

O požemio vaizdai parodo, kad namai 

Šitie ir santuoka tava bus amžini. 

Valdovo kardas slypi gerklėje, jokių 

Karų nepranašauja, jį apgaubs taika. 

Atgauki dvasią, pralinksmėk, meldžiu karštai, 


Išvyki baimę, savo guolin grįžk tuojau. 
“Popėja 


Ne, nutariau lankyti aukurus šventus, 
Vietas apvalymo, gyventojams dangaus 
Aukoti, kad pranyktų grasymai nakties, 
Kad siaubas pereitų į priešų krūtines. 

Tu įžadus daryki dėl manęs taip pat, 
Dievus maldauk, kad viskas liktų, kaip yra. 


(Antrasis choras 


Jei tiesą pasako žosmė 
Apie Griausmininko ryšius, 


Tai glaudė jis Ledą karštai 

765 Plunksnuotame savo glėby, 
O jaučiu pavirtęs toli 
Europą nusinešė jis. 
Dabar karaliūnas žvaigždžių, 
Popėja, glamonių tavų 
270" Geidaus, jam pranoksti tikrai 
Danaję, nustebintą jo 
Auksinio lietaus, o drauge 
Ir Ledą. Nors frigų piemuo 
Helenę garbstys ir Sparta, 
2735  Prašoki tu grožį tikrai 
Dukters Tindarėjo, karu 
Sugriovusią frigų valdas. 
Bet kas gi tekinas dumia čionai? 


Ką neša kvapo neatgaudamas mums? 
Kinianešys 


780 Visi kariai, sargyboj vado stovintys, 
Lai rūmus gins, nes gresia įniršis tautos. 
Būrius skubiai po Miestą skirsto jau vadai, 
Tačiau šėla, galvotrūkčiais užgimusi, 


Nenori pasiduoti, auga vis smarkyn. 


———— 

(Antrasis choras 
O kas gi skatina tą baisų įtūžį? 
Žinianešys 


Oktavijai palankios minios veržiasi 


Paklaikusios, ištroškusios piktų darbų. 
(Antrasis choras 

Sakyki, ką jos drįso? Ir kokie tikslai? 
Kinianešys 


Jos rengiasi grąžinti dukrai Klaudijaus 


Ir rūmus, ir teisėtą dalį jos valdžios. 
(Antrasis choras 


Bet teko tai Popėjai — vado dovana! 


Kinianešys 


Dėl to iš meilės kitai dega širdys jų, 

Pakvaišę tūžta, šėlsta tarsi be galvų: 

Ir balto marmuro, ir spindintys variu 
795  Popėjos atvaizdai, stovėję ligi šiol, 

Ant žemės guli, geležim ar rankomis 

Minios jau nuversti, juos daužo, į visas 

Puses ištampo lynais, sumina purvuos 

Bjauriausiuos, baisiai staugia, rėkia, jų šauksmų 
800 Aš pakartoti niekaip nedrįstu čionai. 

Valdovą rengiasi apsiausti ugnimi, 

Kad naują žmoną atiduotų nirštantiems, 


Kad sugrąžintų Klaudiją prie židinio. 


Negaišiu, perduoti Neronui mat turiu 


805 Prefekto žinią dėl piliečių maišto šio. 
(Antrasis choras 


Ko veltui pradėjot karus? 
Stipri Kupidono jėga: 


Apgobs jūs gaisrus jo liepsna, 

8132 

8174 

Žaibus užgesinus nesyk, 
Jupiteriui vergo saitus 
Uždėjus. Nuliūdę krauju 
Plausit kaltes: 

Rūstingas šis dievas, nirtus, 
Nepavaldysi. 

Bebaimį Achilą lyra 

Groti jis vertė. 

Palaužė Atreidą ir danajus 
Karalių Prijamą pražudė, pilis 
Sugriovė garsias. 

Dabar gi taip pat neramu 


Dėl dievo tūžmingos jėgos. 


Neronas 


O kaip nerangios, vangios rankos mūs karių! 
Ir pats aš niekšams pernelyg esu kantrus: 
Krauju piliečių neužgesinau deglų, 

Ir Romos, vyrus širokius pagimdžiusios, 
Nepaverčiau dar ligi šiol lavonine. 

Bet bausti mirtimi per maža, aš manau, 


Sunkesnę bausmę skirsiu nusikaltėliams: 

Lai ta, kurią įniršę žmonės perša man, 
Įrartina seniai žmona, kartu sesuo, 
Gyvybę mano nuoskaudai aukos galop, 
Krauju savuoju mano įpykį nuplaus! 
Tegul netrukus Miestas liepsnose paskęs, 
Apdegę sienos teprispaus piktadarius, 
Lai skurdas atgrasus ir badas juos prislėgs! 
Pagedo nuo gerovės šių laikų minia 

Ir pučias, glosnią mano širdį atmeta, 
Nejaučia dėkingumo, ir ramybės jai 
Nereikia, įžūlumas apima lengvai. 

Todėl galvotrūkčiais ir lekia pražūtin. 

Ją reikia tramdyti nelaimėmis, vargais 

Ir spausti jungu, kad nedrįstų pajudėt 
Ar net pažvelgt į veidą dieviškos žmonos. 
Tiktai bausmių ir baimės palaužta visai 
Valdovo įsakams paklusti teišmoks. 

Bet štai prefektas eina, pareigas šitas 


Jam suteikė šventa ištikimybė man. 

Prefektas 


Tau pranešu: pasmaugtas maištas jau tautos. 


Nedaug težuvo, tik kurie dar šiaušėsi. 


Neronas 


Ir to gana? Ar šitaip tu manęs klausei? 


Jis numalšino! Mano kerštas toks tiktai? 
Prefektas 


Nuo kardo krito juk judėjimo vadai. 


Neronas 


O miniai kas? Išdrįso ji bandyti man namus 
Padegti ir valdovui duot nurodymus, 

Iš mano guolio vilkti brangią žmoną lauk. 
Ar viską tepti leista rankoms nedoroms, 


Baisiems keiksmams? Nejaugi tai nebaudžiama? 


Prefektas 


Ar nuoskauda tava piliečiams bausmę skirs? 


Neronas 


Taip, skirs, ir tokią, kad per amžius ji garsės. 


Prefektas 


Tuomet ne mūsų baimė, tavo pyktis lai mus ves. 


Neronas 


Pirmiausia mano pyktį numaldys jinai. 


Prefektas 


860  Sakyki, kas? Ranka manoji negailės. 


Neronas 


Sesers mirties aš reikalauju ir galvos. 

Prefektas 


Sustingau aš, sukaustė siaubas, pakraupau. 


Neronas 


Paklust nenori? 
Prefektas 
Nepasitiki? Kodėl? 
Neronas 
Nes gaila priešo tau. 


Prefektas 


Ar moters vardas toks? 


Neronas 


Jei nusikalto. 


Prefektas 
865 Kas įrodo kaltę jos? 


Neronas 


Tautos šėla. 
Prefektas 
Nejau bepročiai klauso ko? 


Neronas 


To, kas sukurstė, juos. 
Prefektas 


Kad niekas, aš manau. 


Neronas 


Ta moteris. Jai blogin sielą linkusią 


Gamta įdėjo, širdį kupiną klastų. 

Prefektas 


Bet nedavė jėgos, 


Neronas 


Kad ją įveiktume, 
Kad baimė ir bausmė palaužtų jos silpnas 
Jėgas. Seniai reikėjo atmokėti jai, 
Kenkėjai. Baik pararinėti ir prašyt, 
Įvykdyti tau štai ką įsakau: laivu 
Gabenti liepki ją į krantą tolimą, 


Užmušti ten, kad nerimas nuslūgtų man. 
Pirmasis choras 


Kaip daugeliui pražūtį meilė tautos 
Nešė nesyk: 

Išpūsdavo laivo bures jiems sėkmė, 
Toli nuplukdydavo žmogų, paskui 

Apleisdavo jūros 


Gelmingos, žiaurios sūkurių vilnyse. 


Bedalei gimdytojai teko Grakchus 
Apverkt, pražudytus žmonių pagarbos, 
Nors jie pareigos griežtumu ir kilme 

885 | Švytėjo, kalbom ir narsybe širdžių 
Žavėjo, įstatymus siūlė naujus. 

Ir, Livijau, tau Fortūna tokią pat 
Mirtį paskyrė. 
Nei fasciai šventi neapgynė tavęs, 

890 Nei sienos namų. Apsakyti daugiau 
Neleidžia išties šiandieniniai skausmai: 
Piliečiai, norėję grąžinti pilin 
Ir guolin šią moterį, mato myriop 
Jau velkamą, skambant gailingoms raudoms, 

895 Į vietą, kur laukia siaubinga bausmė. 
Neturtas, patenkintas stogu žemu, 

8964 Ramiai sau glūdi. 

Mat audros supurto tik aukštus namus, 


Tik juos sunaikina žiauri Fortūna. 
Oktavija 


Kur velkat mane ir ką vienvaldys 


900 O gal karalienė dėl mano tremties 

920 


Įsakė? Gal taip ji gyvybę paliks, 
Įtikinta mano daugybės kančių? 

Jei rengias žudynių vainiką raudoms 
Manosioms uždėti, kam draudžia čionai, 
Tėvynėje, kristi ant žemės kietos? 
Tačiau man išlikti vilties nebėra: 
Antai aš, varguolė, jau brolio regiu 
Man paruoštą laivą, kuriuo neseniai 
Keliavo jo motina, plauksiu dabar 

Aš, jo išvaryta iš rūmų sesuo. 

Deja, Padorumas praradęs galias, 
Dievų nebėra, 

Erinija valdo pasaulį niūri. 

Kas mano nelaimes apverkti įstengs? 
Kur giedanti sielvarto didžio giesmes 
Lakštingala toji? Kad jos plunksneles 
Man vargšei Lemtis dovanotų dabar! 
Pabėgčiau tolybėn skrajūnais sparnais 
Nuo gedulo aš, nuo žmonijos liūdnos, 
Nuo savo žiaurios prievartinės mirties... 
Tupėčiau tuomet sau ant krūmo šakos 
Vienut vienutėlė ir giesmes graudžias 


Tankynėje tyliai giedočiau liūdna... 

9422 


Pirmasis choras 


Lemtis - valdovė žmonių giminės. 
Žadėti sau pastovios ateities, 
Tvirtos, nė vienas 

Negali išties, baisioji diena 

Ritina nuolat nelaimių keliais. 
Tegul tau dvasią sustiprins mintis, 
Kad daug tavos giminės kankinių. 
Ar tau žiauresnė dabar Fortūna? 
Pirmiausia reikia 

Priminti dukrą daugvaikę žymaus 
Agripos, marčią Augusto paties 

Ir žmoną Cezario. Vardas garsus 
Jos švietė visur pasauly plačiai. 
Nešiojo įsčiose šitiek taikos 
Laiduotojų, 

Tačiau patyrė botago, tremties, 
Grandinių, gedulo didžio vargus, 
Kol mirė šitaip kankinta ilgai. 
Laimingą Livija santuoką su 
Druzu išmainė 


Į piktą darbą ir bausmę galop. 

Likimas Julijos žengė pėdom 

Jos motės: perskrosta kardo šiurpaus 
Lėtai be jokios susmuko kaltės. 

O kokią galią turėjo kadais 

Tava gimdytoja rūmuos visuos, 
Branginta vyro, vaikais išdidi, 

Bet savo vergui pakluso aklai 

Ir žuvo, smogus kareiviui žiauriam. 
Nerono motinai josios valdžia 
Tikėtis leido pakliūt tarp dievų, 
Tačiau ar smūgių sunkiųjų irklų 

Ji nekentėjo? 

Tačiau juk krito, žiauruolio sūnaus 


Žudiko siųsto žaizdų pribaigta. 
Oktavija 


Taip pat ir mane pas niūriąsias vėles 
Štai siunčia keliauti baisus vienvaldys. 
Ko veltui varguolė ašai dar gaištu? 
Tad veskite mirti, kareiviai, kuriems 
Likimas paskyrė... Aukšybių šaukiuos!.. 


Vai, liaukis, beprote, maldauti dievų: 

Tavęs jie nežiūri, nekenčia. Tuomet 
965 Jau Tartaro aš 
Šaukiuosi ir deivių kerštingųjų ten, 
Ir tėve, tavęs, 
Tu vertas tokios ir mirties, ir kančios, 
O aš neapykantos joms nejaučiu, 
970 Tai ruoškite laivą, įrempkit bures, 
Tegul vairininkas nukreips jį tiesiog 


Link to Pandatarijos kranto siaubaus. 
Pirmasis choras 


Palankūs vėjai ir gūsiai lengvi, 
Gabenot andai mergelę tolyn, 

975  Pagrobrą nuo aukurų, debesim 
Apgaubę dukrą valdovo didaus. 
Ir šią išgelbėkit jūs nuo žūties, 
Nuneškit Trivijos šventvietėn ją. 
Už mūsų Miestą Aulidė yra 

980 Švelnesnė, barbarai taurai — taip pat: 
Aukota ten svetimšaliai dievų 
Galybei, o čia 


Roma gardžiuojas piliečių krauju. 


Paaiškinimai 


Įnoringoji Fortūna taip sutvarkė, kad iš romėnų tragedi- 
jų mus pasiekė tik dešimt Lucijaus Anėjaus Senekos dra- 
mų. Tarp jų išsiskiria tragedija Oktavija. Ji parašyta ne 
graikų mitų, o Romos istorijos motyvais. Nors tragedi- 
joje pristatomas vienas Nerono laikų epizodas, jos teks- 
tas pateikia beveik visos Romos būtovės vaizdą. Tokios 
rūšies tragedijos Romoje buvo vadinamos tragedijomis 
pretekstomis. Terminas „tragedija preteksta“ pabrėžė 
romėniškumo ir prakilnumo idėjų vienį: jis reiškė, kad 
tokia tragedija yra apsirengusi ypatingą tautinį drabu- 
žį — tik romėnų aukštųjų magistratų (konsulų ir preto- 
rių) dėvimą togą pretekstą (togą, apkraštuotą raudonos 
spalvos audiniu). Romėnų literatūra tragedijų pretekstų 
turėjo daugiau, jas kūrė įvairūs rašytojai, bet visos jos 
dingo laikų erdvėse, liko tik Oktavija. Joje vaizduoja- 
mas imperatoriaus Klaudijaus dukters Oktavijos likimas. 
Oktavija gimė 40 m po Kr., buvo nužudyta 62 m. po Kr. 

Iš tų laikų, kai knygos buvo perrašinėjamos ranka, 
visos dešimt Senekos dramų išliko rankraštiniuose są- 
siuviniuose. Prasidėjus spaudos erai, jie tapo šiuolaiki- 


nėmis knygomis. Ilgainiui pasirodė teiginių, kad trijų 

tragedijų autorius yra ne Seneka, o kitas kūrėjas, kurio 
dramos buvo perrašinėtojų pridėtos prie Senekos dramų. 
Itin atkakliai buvo neigiama Oktavijos autorystė. Vie- 
ni mokslininkai ir toliau laikė ją Senekos kūriniu, kiti 
įrodinėjo, kad ji parašyta kokio nors Senekos draugo ar 
mokinio tuoj po Nerono mirties, treti tvirtino nežino- 
mo autoriaus tragediją buvus sukurtą vėliau, baigian- 
tis I a. po Kr., valdant Flavijų giminės imperatoriams. 
Senekos autorystės neigėjus labiausiai glumino tai, kad 
vienas tragedijos veikėjas yra Seneka. Jų nuomone, au- 
torius negalėjo savęs padaryti dramos veikėju. Kai kas 
dar įrodinėjo, jog šios dramos lyrinėse partijose ir cho- 
ro giesmėse vyrauja anapestai, o kitų tragedijų eilėdara 
esanti kitoniška. Tikrasis autorius (jei iš tiesų jis yra ne 
Seneka) nebuvo ir tikriausiai niekada nebus nustatytas, 
tai Oktavija paprastai ir toliau leidžiama kartu su Sene- 


kos tragedijomis. 


IO Oktavijos motina Mesalina, imperatoriaus 
Klaudijaus žmona, dėl ištvirkavimo impera- 


toriaus įsakymu buvo nužudyta. 

Klota — viena iš trijų graikų mito senučių 
Lemties deivių, įsivaizduota kaip žmogaus 


gyvastingumo siūlo verpėja. 


Pamotė — Agripina, kurią Oktavijos tėvas im- 
peratorius Klaudijus vedė, nužudęs jos moti- 


ną Mesaliną. 


Erinija — graikų mitų keršto deivė, dažnai 
kupina įtūžio, gyvenanti požemio pasaulyje. 
Paprastai buvo įsivaizduojama šių deivių (se- 
nučių su gyvačių plaukais) trijulė, bet Senekos 
dramose minima viena Erinija. Oktavija šiuo 
vardu pavadina Agripiną, kuri, siekdama savo 
sūnui iš pirmosios santuokos Neronui aukš- 
čiausios valdžios, įkalbėjo Klaudijų sutuokti 
jį su Oktavija. Deglas — tradicinis romėnų 
vestuvių eitynių, lydinčių nuotaką į jaunojo 
namus, elementas. Vestuvių deglą nešanti Eri- 
nija šioje tragedijoje dar minima 263—-264 ir 
$94-595 eilutėse, ji pasirodo ir kitose Senekos 
tragedijose: Medėjoje (Med. 13-19), Oidipe 
(Oed. 644). 

26-30 


45 


46-47 


60 


Agripina nunuodijo Klaudijų nuodingais 


grybais. 


Klaudijaus laikais, nuo 43 m. po Kr., romė- 
nai pradėjo užkariauti Britaniją. Apie tai rašo 


Tacitas Analuose (XII. 31—40). 


Neronas užmušė motiną Agripiną, siekusią 


kištis į jo ir valstybės valdymo reikalus. 


Neronas nunuodijo įbrolį Britaniką, impera- 
toriaus Klaudijaus sūnų iš ankstesnės santuo- 
kos. Oktavija, Nerono įseserė, imperatoriaus 


Klaudijaus duktė, tapo jo žmona. 


Okravija randa tam tikrų savo gyvenimo pa- 
ralelių su Elektros, graikų Trojos karo mito 
veikėjos, likimu, bet savo dalią laiko nelai- 
mingesne. Kai Elektros tėvas, Mikėnų ka- 
ralius Agamemnonas, išplaukė kariauti prie 
Trojos, jos motina Klicaimnestra susidėjo su 
tėvo broliu Aigistu. Elektros broliui Orestui, 


kaip būsimajam pretendentui į karaliaus sosrą, 


70 


79 


22-27 

107 


grėsė pražūtis, bet jai pasisekė išsiųsti berniu- 
ką į kitą kraštą. Grįžusį iš karo Agamemnoną 
Klitaimnestra su Aigistu nužudė, šis tapo ka- 
raliumi. Netrukus grįžęs į Mikėnus jau užau- 


gęs Orestas atkeršijo tėvo žudikams. 


Romos moterys paprastai gaudavo giminės 
vardą. Taigi Klaudijaus duktė tradiciškai tu- 
rėjo būti vadinama Klaudija. Pavadindamas 
dukterį Oktavija, Klaudijus norėjo pabrėžti 
savo ir dukters giminystę (tiesą sakant, labai 
tolimą) su garsiuoju Oktavijanu Augustu, ki- 


lusiu iš Oktavijų giminės. 
Stigė — didžiausia požemio pasaulio upė. 
Oktavija turi omenyje Nerono motiną Agripiną. 


Vergiūkšte Oktavija vadina savo varžovę Po- 


pėją Sabiną. 


Oktavijos užuomina apie jai primestą mela- 


gingą neištikimybės Neronui kaltę. 

I40-I142 


Turima omenyje Popėja Sabina, kurią įsimy- 
lėjęs Neronas nutarė atsikratyti Oktavijos. Be 
to, Popėja skatino Neroną nužudyti motiną 
Agripiną, nes toji prieštaravo jos ir Nerono 
ryšiams. Neronas pakvietė motiną pietų į 
savo vilą Bajų kurorte. Agripina iš kito pa- 
jūrio miestelio atkeliavo sausuma, bet grįžti 
Neronas pasiūlė ištaigingu laivu, sakydamas, 
kad dovanojąs jį motinai. Laivas buvo taip 
padarytas, kad plaukdamas iširtų. Nors jūra 
buvo rami, laivas po truputį pradėjo irti, ir 
Agripina su artima drauge, keliavusia kar- 
tu, atsidūrė vandenyje. Irkluotojai daužė jas 
irklais, draugę užmušė, o Agripina tyliai nu- 
plaukė tolyn. Paryčiui ją paėmė žvejų valtis. 
Išsigandęs dėl nepavykusio pasikėsinimo Ne- 
ronas nusiuntė pas motiną žudikus. Apie tai 


rašo Tacitas Analuose (XIV. 1—7). 


Žindyvė turi galvoje, kad Klaudijus Neroną 
įsūnijo, tuo nustumdamas į šoną savo tikrąjį 
sūnų Britaniką, kuris buvo už Neroną jau- 


nesnis. Agripina, kurią vedė Klaudijus, nu- 


I45—149 


ISO0-I$4 

193—195 


žudęs Mesaliną, buvo jo dukterėčia. Romoje 
santuoka tarp tokių artimų giminaičių buvo 


negirdėtas daiktas ir laikyta kraujomaiša. 


Klaudijus buvo anksčiau sužadėjęs Oktaviją su 
kilmingu ir garsiu jaunuoliu Lucijumi Juniju- 
mi Silanu. Ketinanti tekėti už imperatoriaus ir 
turinti planų savo sūnų iš pirmosios santuokos 
Neroną sutuokti su Oktavija, Agripina pasisten- 
gė, kad ėjęs pretoriaus pareigas Silanas būtų ap- 
šmeižtas ir pašalintas iš senatorių luomo. Silanas 


nusižudė Klaudijaus ir Agripinos vestuvių dieną. 


Priešas — Neronas, įsūnytas Klaudijaus ir ne- 


trukus tapęs jo žentu. 
Sparnuotas dievas - graikų dievo Eroto vaiz- 
dą gavęs romėnų meilės dievas Amoras, dar 


vadintas Kupidonu. 


Turima galvoje ankstesnė Nerono meilužė at- 


leistinė Aktė. 

199 


20I 


204—205 


206 


207 


208 


209 


Kupidonas — meilės dievaitis. 


Dievų karalienė — graikų mitų vyriausioji 


deivė Hera, Dzeuso žmona. 


Pasak graikų mito, pasivertęs gulbinu Dzeusas 
prisigretino prie Spartos karalienės Ledos, ir toji 
padėjo kiaušinį, iš kurio išsirito gražuolė Helenė. 


Pasivertęs baltu jaučiu Dzeusas pagrobė Foi- 
nikijos karalaitę Europą. Sidonas — Foiniki- 


jos miestas palei Viduržemio jūrą. 


Pasivertęs aukso lietumi Dzeusas prasiskver- 
bė pas Argo karalaitę Danaję, uždarytą po 


žeme įrengtuose variniuose rūmuose. 


Ledos sūnūs dvyniai Kastoras ir Polideukas 
po mirties buvo įsivaizduojami spindintys 


Dvynių žvaigždyne. 


Bakchas (Dionisas), Dzeuso ir mirtingos mo- 


ters Semelės sūnus, buvo priimtas į Olimpą. 


2I0O-21II 


220 


231—-234 


Pasak graikų mito, Dzeuso ir Tebų karalienės 
Alkmėnės sūnus Heraklis po mirties buvo su- 
dievintas. Dzeuso žmona Hera, čia pavadinta 
romėnišku vardu Junona, nuo pat gimimo jo 
nemėgo ir stengėsi visaip kenkti, bet jam at- 
keliavus į Olimpą, priėmė svetingai, nesiprie- 
šino jo santuokai su jos ir Dzeuso dukterimi, 
Jaunystės dieve Hebe. 

Titulas Augustas (lot. „Išaukštintasis“) pir- 
miausia 27 m. pr. Kr. buvo suteiktas Oktavi- 
janui, baigusiam pilietinius karus, ir tapo jo 
prievardžiu. Vėliau šis prievardis buvo pride- 


damas prie visų imperatorių vardų. 


Oktavija primena 60 m. po Kr. pasirodžiu- 
sią kometą. Tuomet pasklido gandų, kad ji 
pranašauja valdovo pasikeitimą, ir išsigan- 
dęs Neronas ištrėmė Rubelijų Plautą, pasak 
žmonių kalbų, tinkamą kandidatą į valdovus 
ir su Oktavijanu Augustu giminyste susijusį 
taip pat, kaip ir Neronas. Oktavija laiko ko- 
metą dievų rūstybės dėl Nerono piktadary- 
bių ženklu. 

238—239 


24I 


245-246 


249 


258—-266 


Tifonas - Žemės be vyriško prado pradėta ir 
pagimdyta chtoniška būtybė su šimtu ugni- 
mi spjaudančių žalčio pavidalo galvų. Vyks- 
tant naujos kartos dievų kovai su senosiomis 
dievybėmis, Dzeusas, pasak graikų mito, 
įveikęs Tifoną, pakišo jį po Aitnos (Etnos) 
kalnu Sicilijoje. Dzeusas čia sutapatintas su 


romėnų dievu Jupiteriu. 


Neronas kai kur pakeitė šventyklose dievų 


statulas savo statulomis. 


Okcavija kreipiasi į Jupiterį, jo ietimis vadin- 


dama žaibus. 


Neronas pateko į Klaudijų giminę įsūnytas 
Klaudijaus. Iki tol jis priklausė Domicijų gi- 
minei, ir jo vardas buvo Lucijus Domicijus 


Ahenobarbas. 


Oktavijos motina, ištvirkėlė imperatoriaus 
Klaudijaus žmona Mesalina, perpildė visuo- 


menės piktinimosi jos poelgiais taurę, kai, 


273-285 


293 


294—295 


nebūdama išsituokusi su vyru, pagal visus 
papročius susituokė su Gajumi Silijumi. Po 


to ji buvo nužudyta. 


Choras kalba apie tai, kad Neronas, melagin- 
gai apkaltinęs Oktaviją neištikimybe, su ja iš- 
siskyrė, išvarė iš rūmų ir rengiasi vesti Popėją 


Sabiną. 


Marsas — žemdirbystės, vėliau — karo dievas, 
buvo romėnų tautos protėvis: jo sūnus Ro- 


mulas įkūrė Romą. 


Nuo Romos įkūrimo 753 m. pr. Kr. iki s09 m. 
pr. Kr. Romą valdė karaliai. s09 m. pr. Kr. 
įkurta demokratinė santvarka. Choras ragina 
save semtis jėgų iš garbingos istorijos. Žemiau 
jo pateikiami pavyzdžiai pabrėžia, kad ro- 
mėnai nuversdavo vienvaldiškai pradėjusius 
elgtis asmenis. Taigi choro giesmėje skamba 
respublikoniškos nuotaikos. Kita vertus, du 
pirmieji pavyzdžiai ragina ginti Oktaviją taip, 


kaip kadaise buvo ginamos garbingos moterys, 

296—30I 


o trečiasis primena, kad už dukters niekšybę 
irgi buvo sumokėta. Chronologijos požiūriu, 
anksčiausias būtų Tulijos epizodas, paskui — 
Lukrecijos, o Verginijos — vėliausias. Tačiau 
choras, tarsi žvelgdamas į istoriją iš savo meto, 
smelkiasi į praeitį, pirmiausia pamatydamas 


tai, kas arčiau, ir eidamas prie to, kas toliau. 


Pasakojama Verginijos, garbingo plebėjo 
Decimo Verginijaus dukters, istorija, įvyku- 
si 449 m. pr. Kr. Sužavėtas mergaitės grožio 
galingas valdininkas decemviras (dešimties 
vyrų kolegijos narys) Apijus Klaudijus norėjo 
padaryti ją verge ir sugulove, bet tėvas, nega- 
lėdamas neteisingame teisme apginti dukters 
ir gelbėdamas ją nuo gėdos, nudūrė Romos 
forume. Dėl to prasidėjo neramumai, ir įsta- 
tymų leidybai prieš dvejus metus įkurta de- 
šimties vyrų kolegija, kuriai tauta buvo perda- 
vusi teisę vietoje konsulų valdyti Romą, buvo 
panaikinta, o Apijus Klaudijus pasmerktas 
myriop. Tai savo kūrinyje smulkiai aprašo ro- 


mėnų istorikas Livijus (Liv. III. 44-54). 


301-304  Lukrecijos epizodu choras siūlo prisiminti 
karalių nuvertimo istoriją s09 m. pr. Kr. Spu- 
rijaus Lukrecijaus Tricipitino duktė Lukrecija 
buvo Lucijaus Tarkvinijaus Kolatino žmona. 
Tuo metu romėnai buvo apsupę netolimą 
miestą Ardėją. Karo stovykloje jauni vyrai 
kartą pradėjo girti savo pačias ir susiginčijo, 
kieno žmona dorybingiausia. Kad įsitikintų, 
nutarė patikrinti ir sėdo ant žirgų. Kitas žmo- 
nas rado plepančias ar smaguriaujančias, o 
Lukreciją — verpiančią. Taip jos vyras laimė- 
jo varžybas. Per tą „apžiūrą Lukrecija krito 
į akis Sekstui Tarkvinijui, karaliaus Lucijaus 
Tarkvinijaus Išdidžiojo sūnui. Po kelių dienų 
jis sugrįžo ir išprievartavo ją. Ši iškvietė vyrą 
ir tėvą, prašydama skubiai atvykti su pati- 
kimais liudytojais, papasakojo, kas įvyko, ir, 
prisaikdinusi juos atkeršyti, įsismeigė į krū- 
tinę po drabužiais slėptą peilį. Romėnai ir 
seniau nekentė žiauraus, neteisingo Tarkvini- 
jaus Išdidžiojo, o po šio įvykio jį išvijo ir įkū- 
rė demokratinę santvarką. Livijus tai aprašo 


pirmoje savo istorijos knygoje (Liv. I. $7—60). 

Išvytas Tarkvinijus bandė ieškoti šalininkų, 
patraukė į savo pusę etruskų karalių Porseną 


ir puolė Romą, bet romėnai karą laimėjo. 


305-309 Tulija, jaunesnioji šeštojo Romos karaliaus 
Servijaus Tulijaus duktė, niekšiško būdo 
moteris, buvo ištekėjusi už Arunto Tarkvini- 
jaus, o jos vyresnioji sesuo — už Lucijaus Tar- 
kvinijaus. Tulija sukurstė Lucijų Tarkvinijų 
užmušti jos vyrą ir savo žmoną, o tada vesti 
ją. Paskui jos raginamas Tarkvinijus $35 m. 
pr. Kr. nuvertė karalių Servijų Tulijų. Tulija 
važiavo gatve, ir vežėjas sustojo, pamatęs ant 
kelio gulint Servijaus Tulijaus lavoną. Tuo- 
met Tulija paragino asilėnus ir pervažiavo per 
tėvo lavoną, apsitaškydama tėvo krauju (Liv. 
I. 46—48). Tapęs karaliumi Lucijus Tarkvini- 
jus buvo pramintas Išdidžiuoju. Jis buvo pas- 
kutinis Romos karalius. Primindamas Tuli- 
ją, choras bando pabrėžti Tulijos ir Nerono 


niekšiškumo paralelę. 


312-376 Žr. 125-133 eilučių paaiškinimą. 


328 


382 


Imperatorių žmonos gaudavo Augustos titulą. 


Seneka, dėl Klaudijaus žmonos Mesalinos in- 
trigų melagingai apkaltintas, buvo ištremtas 


į Korsikos salą 41-49 m. po Kr. 


390-396  Aiteras — pasak stoikų, dieviškoji sritis, Visa- 


397—-398 


tos aukštesnioji ir išmintingoji dalis. Stoikai 
teigė, kad pasaulis nuolatos periodiškai žūva 
ir vėl atsiranda: begyvendamas sensta, eina 
blogyn, sudega pasauliniame gaisre, po to vėl 
atgimsta tobulas, vėl blogėja, ir taip kartoja- 
si amžinai. Seneka apie tai kalba tragedijoje 
Tijestas (Ihyest. 830—876), traktate Paguodos 
žodis Marcijai (Ad Marc. XXVI. 6), Gamtos 
klausimuose (Nat. Ouaest. III. 27-30). Satur- 
nas — romėnų žemdirbystės dievas, viešpata- 
vęs tais laikais, kai žmonės gyveno taikiai ir 


laimingai. 


Teisingumas (Justitia) ir Ištikimybė (Fides) 
protėvių papročiams, tradicijoms, duotajam 


žodžiui buvo svarbiausios romėnų siekiamybės. 

400-429 


438—4382a 


439 


440 


448 


477 


Kiti Antikos rašytojai žmonijos nugyventus 
periodus vadina aukso, sidabro, vario ir gele- 
žies amžiais, o šios tragedijos autorius laiko- 


tarpių pavadinimų neakcentuoja. 


Neronas bijojo Rubelijaus Plauto ir Korneli- 
jaus Sulos, nes tauta buvo šiems vyrams pa- 
lanki. Kornelijų Sulą jis ištrėmė 58 m. po Kr. 
į Masiliją (dab. Marselį), o Rubelijų Plaurą 
60 m. po Kr. - į Aziją. 


Prefektas — asmeninės imperatoriaus kariuo- 


menės vado pavadinimas. 


Ir Kornelijus Sula, ir Rubelijus Plautas buvo 
Nerono žmonos Oktavijos, o taip pat ir jo, 


kaip Klaudijaus įsūnio, giminaičiai. 


Neronas turi omenyje, kad jo iniciatyva impe- 


ratorius Klaudijus po mirties buvo sudievintas. 


Tėvynės Tėvo titulą senatas Romos piliečiui 


suteikdavo už ypatingus nuopelnus: valstybės 


478 


481 


498—499 


apgynimą nuo itin pavojingų priešų, vidaus 
neramumų numalšinimą ir pan. Juo buvo 
apdovanoti Kamilas, Fabijus Maksimas Del- 
sikas, Ciceronas ir kiti. Oktavijanui Augus- 
tui Tėvynės Tėvo vardas buvo suteiktas 2 m. 
po Kr. Autorius pabrėžia, kad didžiausias 
Augusto nuopelnas buvo tas, kad jis pabaigė 
pusę amžiaus trukusius pilietinius karus ir 
leido tautai mėgautis taika. Imperatorių lai- 
kais šis titulas neteko prasmės ir svarbos, nes 


buvo imperatoriui suteikiamas automatiškai. 
Po mirties Augustas buvo sudievintas. 


Turimas galvoje Gajus Julijus Cezaris, Okta- 


vijano įtėvis. 


Respublikos santvarkos šalininkas Markas 
Junijus Brutas 44 m. pr. Kr. su kitais 53- 
mokslininkais užpuolė Gajų Julijų Cezarį, 
paminantį, kaip jiems atrodė, respublikos 
principus, ir jį nužudė. Brutas buvo kovojęs 


Pompėjaus kariuomenėje prieš Cezarį Filipų 

$04—520 


mūšyje 48 m. pr. Kr., bet nugalėjęs Cezaris 
ne tik jo nenubaudė, bet dar paskyrė jam 


svarbias pareigas. 


Seneka kalbėjo apie tuos laikus, kai Augus- 
tas, būdamas valstybės lyderis, derino vien- 
valdystę su demokratija, o Neronas prisimena 
kirą laikotarpį: I a. pr. Kr. vidurio pilietinius 
karus. Seneka visuomet laikė Augusto valdy- 
mo metus Romos valstybės aukso amžiumi, 
o Neronas stengiasi išryškinti tai, kas jam 
naudinga: žiaurius pilietinių karų susidūri- 
mus. Jis kalba apie tai, kad už Cezario nu- 
žudymą pakilo keršyti jo įsūnis Oktavijanas. 
Su buvusiais Cezario bendražygiais Marku 
Antonijumi ir Marku Emilijumi Lepidu jis 
sudarė vadinamąjį Antrąjį triumviratą, 43 m. 
pr. Kr. paskelbusį priešininkų, teisės negi- 
namų (proskribuotų) piliečių sąrašus. Kai 
kurių nužudytų piliečių galvos buvo padėtos 
ant rostrais vadinamos kalbėtojų tribūnos 
Romos forume. Cezario žudikai irgi subūrė 


kariuomenę, bet ji 42 m. pr. Kr. prie Filipų 


$2I-$24 


$28—529 


$45—-546 


miesto Makedonijoje pralaimėjo cezarininkų 
kariuomenei. Cezarininkams priešiškam lai- 
vynui vadovavo Sekstas Pompėjus, 36 m. pr. 
Kr. jis buvo sumuštas prie Sicilijos. Triumvi- 
rams pasidalijus įrakos zonas, Antonijui atite- 
ko Rytai. Jis ten susidėjo su Egipto karaliene 
Kleopatra ir sumanė atsimesti nuo Romos. 
Oktavijanas jį puolė ir nugalėjo 31 m. pr. Kr. 


Pralaimėjęs Antonijus nusižudė. 


Neronas prisimena kitą romėnų karvedį ir 
valstybės lyderį Gnėjų Pompėjų, kuris, 48 m. 
pr. Kr. pralaimėjęs Gajui Julijui Cezariui prie 
Graikijos Farsalo miesto, atvyko į Egiptą ir 


ten egiptiečių buvo nužudytas. 


Turimas galvoje imperatorius Tiberijus, ku- 


riam valdant Augustas buvo sudievintas. 


Neronas išvardija tris deives, pasak graikų 
mito, pretendavusias į gražiausios deivės var- 
dą, už kurias Popėja esanti gražesnė. Karo dei- 


vė — romėnų deivė Minerva, čia sutapatinta 

$94—-5935 


600—602 


614-617 


619—620 


su graikų karo deive Atėne. Jupiterio (graikų 


Dzeuso) žmona - Junona (graikų Hera). 


Nerono ir Popėjos duktė mirė, išgyvenusi tik 


kelis mėnesius. 


Agripina ateina su požemio ugnies deglu lyg 


Erinija. 


Agripina turi galvoje savo pastangas padaryti 


sūnų Neroną imperatoriumi. 


Klaudijaus vėlė požemio pasaulyje puola 
Agripinos vėlę, reikalaudama Nerono, Brita- 


niko žudiko, gyvybės. 


Agripinos vėlė kalba apie būsimą Nerono 
žūtį. Kai Romos provincijų valdytojai 68 m. 
po Kr. sukilo ir paskelbė naują imperato- 
rių — Ispanijos provincijos valdytoją Galbą, 
kai netrukus ir asmeninė imperatoriaus ka- 
riuomenė Romoje prisiekė Galbai, Neroną 


visi apleido. Vienas atleistinis priglaudė jį 


621-623 


savo dvare netoli Romos. Norėta, kad į ten 
Neronas patektų slapta, todėl po dvaro siena 
buvo iškastas urvas, kuriuo ropodamas bu- 
vęs imperatorius pateko į dvaro teritoriją. Kol 
urvas buvo kasamas, ištroškęs Neronas gėrė 
vandenį iš balos rieškučiomis. Netrukus at- 
leistinio draugai iš Romos perdavė žinią, kad 
senatas paskelbė Neroną Tėvynės priešu. Jo 
laukė baisi bausmė: toks žmogus buvo nuo- 
gas užplakamas rykštėmis negyvai, įspraudus 
galvą į dvirėžes šakes. Neronui neliko nieko 
kito, tik nusižudyti. Jis nesiryžo, tad vienas jo 
palydovas, išgirdęs atjojus ir braunantis pro 
dvaro vartus senato pasiųstus karius, spuste- 
lėjo Nerono neryžtingai dėliojamą prie krū- 
tinės kalaviją, ir buvęs imperatorius krito ne- 
gyvas. Tai aprašo Svetonijus Nerono biogra- 
fijoje (Nero. 58-59). Tą pačią būsimo Nerono 


galo mintį Agripina tęsia 630—631 eilutėse. 


Minimi tradiciniai graikų mitų požemio pa- 
saulio kankiniai: amžinas troškulio ir alkio 


kančias kenčiąs Tantalas, amžinai nuolatos 

624-625 


627-628 


640—641 


646-647 


nusprūstantį akmenį į kalną priverstas ritinti 
Sisifas, amžinai draskomas peslių milžinas 


Titijas, amžinai ant rato sukamas Iksijonas. 


Po Romos gaisro 64 m. po Kr. Neronas pasi- 
statė didžiulę teritoriją užėmusius, užmiesčio 
dvarą primenančius ištaigingus rūmus, va- 


dintus Aukso rūmais. 


Partų tauta gyveno Artimuosiuose Rytuose. 
Romėnai niekaip neįstengė jos užkariauti, bet 
kai Nerono karvedžio Korbulono kariuomenė 
partus prispaudė, abi pusės pradėjo derėtis, ir 
buvo suvaidinta tokia scena: partų karalius 
Tiridatas nusiėmė karūną, o Neronas vėl ją 
uždėjo, tarsi maloningai leisdamas karaliauti. 


Tai mini Tacitas Analuose (XV. 29; XVI.23). 


Agripina turi galvoje tikrąją Nerono giminę — 
Domicijus — ir tėvą Gnėjų Domicijų Ahenobarbą. 


Oktavija turi galvoje, kad valdovo vestuvių 


diena turėtų būti smagi. 


656 


671 


702 


706—709 


721 


731 


762 


763—773 


Verge Oktavija vadina Popėją. 


Neronas išsiuntė Oktaviją iš Romos į Kam- 


paniją ir vedė Popėją. 


Romėnių vestuvinis apdaras buvo oranžinės 


spalvos. 


Pasak graikų mito, mirtingas karalius Pelėjas 
vedė jūrų deivę Tetidę. Jiedviem gimė sūnus, 


garsusis herojus Achilas. 


Anyta — Nerono motina Agripina, tuomet 


jau nužudyta. 
Rufrijus Krispinas — pirmasis Popėjos vyras. 


Griausmininkas — Jupiterio, perkūnų dievo, 


epitetas. 


Choras primena graikų mitų minimas Dzeu- 
so mylėtas moteris. Žr. 203—-206 eilučių pa- 


aiškinimą. 

773—777. Primenamas Trojos karo mitas. Buvo prana- 


803 


814-817 


šysčių, jog dėl Frigijos miesto Trojos karalaičio 
Pario kaltės Troja žus, tai Paris buvo išsiųstas 
iš Trojos ganyti kalnuose bandų. Ten jį aplan- 
kė trys dėl obuolio su užrašu „Gražiausiajai“ 
susiginčijusios deivės, ir Paris atidavė obuolį 
Afroditei, pažadėjusiai jam gražiausią žemės 
moterį. Ši moteris, Helenė, čia pavadinta že- 
miškojo jos tėvo Spartos karaliaus Tindarėjo 
dukterimi. Ji buvo ištekėjusi už karaliaus Me- 
nelajo. Paris atvyko į Spartą, išsivežė Helenę 
į Troją, graikai puolė Troją ir užėmė, taip su- 


griaudami frigų karalystę. 


Žinianešys pavadina Oktaviją giminės var- 


du - Klaudija. 


Trojos karo mito vaizdai. Achilas, įsižeidęs, 
kad vyriausias kariuomenės vadas Agamem- 
nonas atėmė iš jo vergę Brisėjidę, pasitraukė 
iš mūšių ir grojo lyra. Šį Homero aprašytą 
epizodą Seneka mini ir tragedijoje Zrojietės 


(Iroad. 320—321). Iš dviejų brolių Atreidų 


831 


877-881 


882—-886 


choras čia tikriausiai turi galvoje Agamem- 
noną, įsimylėjus; belaisvę Trojos karalaitę 
Kasandrą. Danajais Homeras vadina visus 
graikus. Prijamas — Trojos karalius. Jį pražu- 


dė jo sūnaus Pario meilė Helenei. 


Turimas omenyje 64 m. po Kr. Romą nusiau- 
bęs gaisras, kurio kaltininku daugelis laikė 
Neroną. Tragedijos autorius irgi laikosi šios 


nuomonės. 


Audringos jūros, vėjų, bangų blaškomo laivo 
metaforos, reiškiančios likimo permainingu- 
mą, pavartotos ir Senekos tragedijose Oidipas 


(883—889), Tijestas (360—362), Agamemnonas 
(57-72). 


Broliai Grakchai ėjo liaudies tribūnų pareigas: 
Tiberijus Sempronijus Grakchas 133 m. pr. 
Kr., Gajus Sempronijus Grakchas — 122 m. pr. 
Kr. Jie bandė įgyvendinti agrarines reformas, 
bet abu buvo priešininkų nužudyti. Jų moti- 


na Kornelija garsėjo išsilavinimu ir protu. 


I06 26 107 


887—-890 


908—909 


916 


933—94I 


Markas Livijus Druzas buvo 91 m. pr. Kr. liau- 
dies tribūnas, Grakchų politikos tęsėjas, užmuš- 
tas priešininkų savo namuose. Fasciai — rykščių 
ryšuliai, Romos valdininkų valdžios ženklai, sim- 
bolizuojantys ne tik jų galią, bet ir neliečiamybę. 


Oktavija kalba simboliškai: laivas, kuriuo 
jai teks plaukti, yra ne tas, kuris suiro jūroje, 
plaukiant Agripinai, bet ji nori pasakyti, kad 


jis ir ją gabens į pražūtį. 


Lakštingalos vaizdą Seneka dar pateikia tra- 
gedijose „Herkulis ant Oitos“ (198) ir „Aga- 


memnonas“ (670). 


Choras primena Agripiną Vyresniąją, garsaus 
karvedžio ir valstybės vyro Marko Vipsani- 
jaus Agripos ir Oktavijano Augusto dukters 
Julijos dukterį. Ji buvo ištekėjusi už žymaus 
karvedžio Gajaus Julijaus Cezario Germani- 
ko, lydėjo jį į žygius, bet mirus Germanikui, 
imperatoriaus Tiberijaus buvo ištremta į Pan- 


datarijos salą ir mirė badu. 


942-943 


944—946 


948—95I 


965 


966 


972 


Germaniko sesuo Livija buvo ištekėjusi už 
imperatoriaus Tiberijaus sūnaus Druzo. Gi- 
mus dvyniams, santuoka laikyta itin laimin- 
ga, bet Livija susidėjo su Tiberijaus favoritu 
Sejanu ir, kaip buvo įtariama, padėjo jam 


pražudyti vyrą. Dėl to Tiberijus ją nužudė. 
Turima omenyje Germaniko ir Agripinos 
Vyresniosios duktė Julija, ištremta Kaligulos, 
paskui grįžusi į Romą, vėl ištremta dėl Mesa- 
linos intrigų ir galop nužudyta. 

Choras primena Oktavijos motinos Mesali- 
nos likimą. Vergas —- Mesalinai vergiškai pa- 
klusęs Gajus Silijus. 

Tartaras - požemio pasaulio vardas. 


Kerštingosios deivės — Erinijos. 


Pandatarija — sala Tirėnų jūroje. 


I08 26 I09 


973-976 Choras primena Trojos karo ciklo mito dalį 
apie Ifigenėją. Susirinkę Aulidės uoste kariai 
niekaip nesulaukė palankaus vėjo plaukti 
link Trojos. Žynys pasakė, kad vyriausias ka- 
riuomenės vadas Agamemnonas turįs paau- 
koti savo dukterį Ifigenėją. Kai mergina buvo 
paguldyta ant aukuro, deivės Artemidės įsa- 
kymu vėjai ją nunešė į Tauridę (dab. Krymo 
pusiasalį), ir ten Ifigenėja tapo Artemidės, 
šioje tragedijoje pavadintos lotynišku epitetu 
Trivija, šventyklos žyne. Ten atkeliavo spėjęs 
užaugti jos brolis Orestas su draugu Piladu, 
kuriuos, kaip svetimšalius, pagal tenykštį 
paprotį ji turėjo paaukoti Artemidei, bet jie 
vieni kitus atpažino, ir visi pabėgo į Graikiją. 
Choras maldauja vėjų taip pat išgelbėti Ok- 
taviją. Aulidė, choro nuomone, švelnesnė už 
Romą todėl, kad Ifigenėja ten nebuvo nužu- 
dyta. Tauridės gyventojai taurai švelnesni to- 
dėl, kad aukodavo tik svetimšalius, o Romoje 


žudomi piliečiai. 


Seneca, Lucius Annaeus Philosophus 
Se76  Oktavija : [tragedija] / Lucijus Anėjus Seneka ; iš lotynų kalbos ver- 
tė Dalia Dilytė ; [iliustracijos Milenos Grigaitienės). - Vilnius : Sofoklis, 
2016. - 112 p. : iliustr. 
ISBN 978-609-444-174-5 
Oktavijos veiksmas tęsiasi kelias dramatiškas 62 m. po Kristaus dienas. Joje 
vaizduojamas Nerono žmonos Oktavijos, prieš jį valdžiusio imperatoriaus Klaudi- 
jaus dukters, pražudymas. Melagingai apkaltinęs Oktaviją neištikimybe, Neronas 
su ja išsiskiria ir, nepaisydamas nei buvusio mokytojo priekaištų, nei piliečių nepri- 
tarimo, veda jam patikusią gražuolę Popėją Sabiną. Tačiau liūdnai atsisveikinę su 
Oktavija piliečiai nutaria nesitaikstyti su imperatoriaus užgaidomis ir sukyla. Maiš- 
tas netrukus žiauriai numalšinamas, Neronas planuoja atkeršyti visiems romėnams, 
padegdamas miestą, Oktavija ištremiama į Pandatarijos salą Tirėnų jūroje. Ten ji 
buvo nužudyta. Nužudymo faktas nerodomas, bet visa drama persunkta Oktavijos 
žuvimo nuojautos. 

Žymus romėnų filosofas, etikos klausimus nagrinėjusio 
vėlyvojo stoicizmo atstovas Lucijus Anėjus Seneka (lot. 
Lucius Annaeus Seneca) dar buvo ir dramaturgas. Jo 
kūriniai teatrui, matyt, darė didelį įspūdį vėlesnėms 
kartoms, nes daugybė romėnų tragedijų buvo nustota 
perrašinėti ir neišliko, o dešimt Senekos dramų pasiekė 
mūsų laikus. Oktavija iš jų išsiskiria tuo, kad yra parašyta ne 
graikų mitų motyvais, o pagrįsta Romos istorijos įvykiais. 
Tai vienintelė išlikusi tokios rūšies romėnų tragedija. Nors 
tragedijoje pristatomas vienas Nerono laikų epizodas, jos 
tekstas pateikia beveik visos Romos būtovės vaizdą: į sceną 
atėjęs piliečių choras įkūnija penkis šimtmečius gyvavusias 
respublikos laisves ir teises, 0 imperatoriaus Nerono 
siautėjimas parodo ne itin seniai atsiradusios vienvaldystės 
baisumą. Taigi jos tema - respublikos vertybių žlugdymas ir 
žlugimas imperatorių laikais. 


Oktavijos veiksmas tęsiasi kelias dramatiškas 62 m. po 
Kristaus dienas. Joje vaizduojamas Nerono žmonos 
Oktavijos, prieš jį valdžiusio imperatoriaus Klaudijaus 
dukters, pražudymas. Melagingai apkaltinęs Oktaviją 
neištikimybe, Neronas su ja išsiskiria ir, nepaisydamas nei 
buvusio mokytojo priekaištų, nei piliečių nepritarimo, veda 
jam patikusią gražuolę Popėją Sabiną. Tačiau liūdnai 
atsisveikinę su Oktavija piliečiai nutaria nesitaikstyti su 
imperatoriaus užgaidomis ir sukyla. Maištas netrukus 
žiauriai numalšinamas, Neronas planuoja atkeršyti visiems 
romėnams, padegdamas Miestą, Oktavija ištremiama į 
Pandatarijos salą Tirėnų jūroje. Ten ji buvo nužudyta. 
Nužudymo faktas nerodomas, bet visa drama persunkta 
Oktavijos žuvimo nuojautos. 


Tragedijos vertimą lydi išsamūs paaiškinimai, ne tik 
padėsiantys perskaityti Oktaviją, bet ir leisiantys pagilinti 
antikinės literatūros ir kultūros žinias. 

